b"\n_START_ARTICLE_\nRafaela Romero\n_START_SECTION_\nBiografia i traject\xc3\xb2ria pol\xc3\xadtica\n_START_PARAGRAPH_\nNascuda a Quintana de la Serena (Badajoz), est\xc3\xa0 casada amb el president del PSE-EE, Jes\xc3\xbas Eguiguren, i t\xc3\xa9 una filla. Va estudiar en la Facultat de Dret de la Universitat del Pa\xc3\xads Basc i, des que es va llicenciar el 1996, ha exercit l'advocacia en els camps de dret administratiu, civil i d'empresa._NEWLINE_De fam\xc3\xadlia de tradici\xc3\xb3 socialista, es va comprometre de molt jove amb aquesta ideologia mitjan\xc3\xa7ant la milit\xc3\xa0ncia en les Joventuts Socialistes d'Euskadi (JSE-EGAZ); va ser membre de la seva Comissi\xc3\xb3 Executiva Nacional i d'Estudiants Progressistes. Als 18 anys es va afiliar al PSE-EE (PSOE) de Mondrag\xc3\xb3n, lloc on va cr\xc3\xa9ixer i va viure fins al 1996. Ha estat regidora als ajuntaments de Mondrag\xc3\xb3n (1995-1998) i Pasaia (2003-2007), aix\xc3\xad com membre del Consell d'Administraci\xc3\xb3 del Port de Passaia en representaci\xc3\xb3 de l'Administraci\xc3\xb3 General de l'Estat._NEWLINE_Des de 1995 \xc3\xa9s juntera pel seu partit en les Juntes Generals de Guip\xc3\xbascoa, on \xc3\xa9s portaveu del grup socialista, i ha desenvolupat el treball parlamentari fonamentalment a les \xc3\xa0rees d'economia, hisenda, infraestructures i ordenaci\xc3\xb3 del territori. L'any 2007 va ser triada presidenta de les Juntes Generals de Guip\xc3\xbascoa, c\xc3\xa0rrec que va exercir fins al 2011._NEWLINE_Pertany a la Comissi\xc3\xb3 Executiva de Guip\xc3\xbascoa del PSE-EE. Ha estat la responsable de relacions institucionals i grans infraestructures; tamb\xc3\xa9 ha exercit diverses funcions en les secretaries d'estudis i programes; i la d'ordenaci\xc3\xb3 del territori, habitatge i medi ambient._NEWLINE_Rafaela Romero tamb\xc3\xa9 ha desenvolupat una intensa activitat en \xc3\xa0mbits universitaris i de formaci\xc3\xb3, participant com a ponent en diversos congressos sobre l'atenci\xc3\xb3 a les v\xc3\xadctimes del terrorisme i les pol\xc3\xadtiques d'igualtat entre homes i dones, entre altres."